section_heading: Kultura
paragraph_text: Korjaci su živjeli u stožastim kolibama koje zovu čum, napravljenim od drvenih motki i prekrivenih kožama sobova, vrlo nalik tipijima (u našoj zemlji se za tipi uvriježio krivi naziv - wigwam) Sjeveroameričkih indijanaca iz velikih američkih nizina, samo što su nešto niži i širi. Mnoge obitelji i danas koriste čumove kao nastambe, ali neki žive i u drvenim brvnarama. U središtu čuma tradicionalno se nalazilo ognjište, koje danas obično mijenja peć od željeza. Kreveti od kože soba su smješteni s istočne strane čuma. Koristili su i male drvene ormariće ili škrinje kako bi pohranili hranu, odjeću i osobne stvari.